على بدرخان

على بدرخان ، مخرج مصرى ، و هو ابن المخرج الراحل احمد بدرخان .

اتولد على بدرخان فى مدينة القاهره سنة 1946، دخل المعهد العالى للسينما وتخرج منه فى سنة 1967، وحاز بعدها على منحة للتدريب فى استوديوهات مدينة السينما الإيطالية لمدة  سنتين  كاملين. أخرج بدرخان أول فيلم طويل له (الحب اللى كان) فى سنة 1973، و أخرج بعدها عدد من الأفلام الهامة منها: (الكرنك، شفيقه ومتولى، الجوع، الراعى والستات). أخرج أول أفلامه (الحب اللى كان) و هو لسه فى الثامنة والعشرين من عمره. خلال فترة حكم السادات، تعرض للسجن لمدة 10 ايام.
 حياته 
على بدر خان هو ابن المخرج أحمد على شاكر بدر خان المولود فى 18 اكتوبر سنة 1909 فى حى القلعة واحد من أحياء القاهرة الشعبية، تحديدًا فى منزل العيله الكبير رقم 18 شارع قره غول. و كان جده خورشيد طاهر باشا واحد من القيادات العسكرية الأرناؤوطية الألبانية للجيش العثمانى فى مصر، وذلك إبّان حكم أبيه طاهر باشا اللى تولّى حكم مصر، والى عليها فى بداية القرن التسعتاشر. و على هو ابن أحمد بدرخان من مراته سلوى علام، هيا آخر زوجاته اللى تزوجها سنة 1944 اللى أنجبت له كمان بنتا سماها رقية.
 زواجه من سعاد حسنى 
تعرف على بدر خان على سعاد حسنى وقت تصوير فيلم ناديه من إخراج والده المخرج احمد بدرخان  كان يعمل مساعد مخرج لوالده وتزوجها بعد تصوير الفيلم واستمر ده الجواز لمده 11 سنه واخرج فى الفتره دى عده أفلام من بطوله مراته و كانت من اعظم أفلام السينما المصرية زى فيلم الكرنك وشفيقة ومتولى وفيلم الحب اللى كان و فيلم الراعى والستات، و هو آخر أفلامها و اتصور بعد شوية سنين من طلاقهما.

تصنيف:مواليد 1946
تصنيف:مخرجين مصريين
تصنيف:مصريين البانيين
تصنيف:سينما مصريه